चौखुटिया

चौखुटिया (Chaukhutiya) भारत के उत्तराखण्ड राज्य के अल्मोड़ा ज़िले में स्थित एक शहर है। यह इसी नाम की तहसील में स्थित है और रामगंगा नदी के किनारे बसा हुआ है।"Uttarakhand: Land and People," Sharad Singh Negi, MD Publications, 1995"Development of Uttarakhand: Issues and Perspectives," GS Mehta, APH Publishing, 1999, ISBN 9788176480994

 नामोत्पत्ति 
चौखुटिया शब्द दो कुमाउँनी शब्दों "चौ" तथा "खुट" से बना है। कुमाउँनी भाषा में चौ शब्द का अर्थ होता है चार, तथा खुट शब्द का अर्थ होता है पैर। इससे चौखुट का अर्थ हुआ चार पैर और चौखुटिया का अर्थ हुआ चार पैरों वाला। चार पैर यहां चार मार्गों के सन्दर्भ में प्रयोग होते हैं, जो चौखुटिया से रामनगर, कर्णप्रयाग, रानीखेत तथा तड़ागताल की ओर जाते हैं।

 मन्दिर व इतिहास 
चौखुटिया से 0.5 किमी दूर रामगंगा के किनारे काली माता का मन्दिर है, जिसे अग्नेरी देवी मन्दिर कहा जाता है। यहाँ हर वर्ष अष्टमी मेला आयोजित होता है। चौखुटिया से 6 किमी दूर लखनपुर मन्दिर है, जहाँ अक्तूबर-नवम्बर में कृष्णजन्माष्टमी पर्व पर एक छोटा मेला लगता है। यहाँ कत्यूरी राजवंश के कई प्राचीन दुर्ग व खण्डहर मिलते हैं।

 आवागमन 
यहाँ से राष्ट्रीय राजमार्ग 109 निकलता है और इसे देशभर के कई स्थानों से जोड़ता है।

 इन्हें भी देखें 
 रामगंगा नदी
 कत्यूरी राजवंश
 अल्मोड़ा ज़िला

 सन्दर्भ 

श्रेणी:उत्तराखण्ड के गाँव
श्रेणी:अल्मोड़ा जिला
श्रेणी:अल्मोड़ा ज़िले के गाँव